**UAB „IGNITIS GRUPĖS PASLAUGŲ CENTRAS“ ELEKTRONINIŲ RYŠIŲ TINKLŲ ELEKTRONINIŲ RYŠIŲ INFRASTRUKTŪROS APSAUGOS ZONŲ PLANO AIŠKINAMASIS RAŠTAS**

**1. Priežastys, kurios lėmė šio plano inicijavimą:**

1.1. UAB „Ignitis grupės paslaugų centras“ (toliau – Bendrovė) yra vidinis „Ignitis grupės“ paslaugų centras. Čia sutelkiamos kartotinės ir palaikančios paslaugos ar veikla, funkcijos ar jų dalis, kurių reikia grupei greitai ir efektyviai konkuruoti (įgauti pranašumą), taupyti kaštus, išgauti sinergiją, didesnę kokybę, kontrolę, skaidrumą, taip pat turėti ekspertiškumą ir kompetencijų centrą, gebantį aptarnauti globalią organizaciją.

Bendrovė taip pat yra elektroniniųryšių tinklų elektroninių ryšių infrastruktūros, skirtos vidiniams „Ignitis grupės“ poreikiams, Lietuvos Respublikos teritorijoje savininkė ir valdytoja. Elektroninių ryšių infrastruktūra skirta elektros skirstymo tinklo objektų arba elektros energijos jėgainių nuotoliniam valdymui, teleinformacijos perdavimui ryšio kanalais iš šių objektų.

1.2. Bendrovė įgyvendina Lietuvos Respublikos specialiųjų žemės naudojimo sąlygų įstatymo (toliau – Įstatymas) 141 straipsnio 3 dalies, Aerodromo, kelių, geležinkelio kelių ir jų įrenginių, geležinkelio želdinių, elektroninių ryšių tinklų elektroninių ryšių infrastruktūros apsaugos zonų planų, žemėlapių ir (ar) schemų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo, patvirtinto Lietuvos Respublikos susisiekimo ministro 2020 m.  rugsėjo 8 d. įsakymu Nr. 3-511, (toliau – Tvarkos aprašas) ir kitų, susijusių teisės aktų reikalavimus.

**2. Informacija apie dokumentą:**

**2.1. Plano pavadinimas:** UAB „Ignitis grupės paslaugų centras“ elektroninių ryšių tinklų elektroninių ryšių infrastruktūros apsaugos zonų planas (toliau – Planas).

**2.2. Planavimo tikslai:** įgyvendinti Įstatymo reikalavimus, kurie numato, kad jeigu iki Įstatymo įsigaliojimo dienos ūkinei ir (ar) kitokiai veiklai, dėl kurios turėjo būti nustatytos Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą, jas nustato Lietuvos Respublikos Vyriausybė ar Vyriausybės įgaliota institucija Vyriausybės ar Vyriausybės įgaliotos institucijos nustatyta tvarka tvirtinamuose planuose, žemėlapiuose ir (ar) schemose.

**2.3. Planavimo uždaviniai:**

2.3.1. nustatyti elektroninių ryšių tinklų elektroninių ryšių infrastruktūros apsaugai skirtas teritorijas (apsaugos zonas), kuriose taikomos Įstatyme numatytos specialiosios žemės naudojimo sąlygos, jeigu iki Įstatymo įsigaliojimo dienos ūkinei ar kitokiai veiklai, dėl kurios turėjo būti nustatytos Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą;

2.3.2. įrašyti (įregistruoti) nustatytas teritorijas į Nekilnojamojo turto registrą;

2.3.3. informuoti žemės sklypų savininkus ir kitus Įstatymo 11 straipsnio 2 dalyje nurodytus asmenis apie taikomas specialiąsias žemės naudojimo sąlygas ir prašymų dėl kompensacijos dėl specialiųjų žemės naudojimo sąlygų taikymo pateikimo tvarką.

2.4. Plane pateikiama iki Įstatymo įsigaliojimo dienos (2020 m. sausio 1 d.) įrengta Bendrovės elektroninių ryšių tinklų elektroninių ryšių infrastruktūra – požeminės elektroninių ryšių tinklų laidinės linijos;

2.5. Plano priede Nr. 2 pateikiamas Plane esančių objektų teisėtumą įrodantis dokumentas – ilgalaikio turto vertės kortelė;

2.6. Planas parengtas asmenų, atitinkančių Tvarkos aprašo 6 punkto nuostatas, laikantis Tvarkos apraše plano rengimui keliamų reikalavimų;

2.7. Bendrovė yra atsakinga už tinkamą teritorijų suformavimą ir pažymėjimą Plane.

**3. Duomenys apie nustatomas teritorijas:**

3.1. Planas apima Jonavos r., Kauno m., Kupiškio r., Lazdijų r., Plungės r., Šiaulių m. ir Telšių r. savivaldybių teritorijas;

3.2. Planu yra nustatomos 1 lentelėje įvardytos teritorijos:

**1 lentelė.** Informacija apie Planu nustatomas teritorijas

|  |  |  |  |
| --- | --- | --- | --- |
|  | **Planu nustatomų teritorijų kiekis, vnt.** | **Žemės sklypų kiekis\*, vnt.** | **Teritorijų plotas, ha** |
| Požeminių elektroninių ryšių tinklų laidinių linijų teritorijos | 8 | 38 | 1,3971 |

**\*** Plano pagrindu Bendrovė padarys įrašus žemės sklypų, patenkančių į Planu nustatomas teritorijas, nurodytų priede Nr. 1, registrų įrašuose, pagal Įstatymo 141 straipsnio 3 dalies nuostatas.

3.3. Planu nustatomų teritorijų pasiskirstymas pagal savivaldybes pateikiamas priede Nr. 3;

3.4. Plane pateikiamoms teritorijoms nustatyti žemės savininko, valstybinės ar savivaldybės žemės patikėtinio sutikimas neprivalomas (pagal Įstatymo 141 straipsnio 3 dalies nuostatas);

3.5. Apsaugos zonos valstybinės reikšmės vidaus vandenų kelyje nėra planuojamos (Tvarkos aprašo 16 punktas);

3.6. Plano viešinimas atliekamas Tvarkos aprašo III skyriuje numatyta tvarka;

3.7. Pagrindiniai techniniai duomenys apie Bendrovei nuosavybės teise priklausančius esamus objektus pateikti 2 lentelėje:

**2 lentelė.** Plane pateikiamos elektroninių ryšių tinklų elektroninių ryšių infrastruktūros duomenys

|  |  |
| --- | --- |
| **Objektas** | **Kiekis, vnt. / Ilgis, km** |
| Požeminės elektroninių ryšių tinklų laidinės linijos | 8 / 6,98 |

* 1. **Objektai ir jų apsaugos zonos Plane žymimos vadovaujantis Tvarkos aprašu:**
     1. ne didesniu kaip 0,1 m tikslumu, jeigu objektui yra parengtas topografinis planas ir (arba) atlikti kadastriniai matavimai, kuriais vadovaujantis rengiami planai;
     2. ne didesniu kaip 0,5 m tikslumu, jeigu objektui nėra parengtas topografinis planas ir (arba) nėra atlikti kadastriniai matavimai;
     3. kitais, 3.9.1 ir 3.9.2 papunkčiuose nenurodytais atvejais ne mažesniu tikslumu, nei buvo nurodyta objektų erdviniuose duomenyse jų nustatymo metu.
  2. **Planu nustatomos elektroninių ryšių tinklų elektroninių ryšių infrastruktūros apsaugos zonos žymimos jų dydį nurodant pagal Įstatyme numatytus atitinkamus dydžius:**
     1. požeminių elektroninių ryšių tinklų laidinių linijų apsaugos zona – išilgai požeminių elektroninių ryšių tinklų laidinių linijų esanti žemės juosta, kurios ribos yra po vieną metrą į abi puses nuo šių laidinių linijų, vanduo virš jos ir žemė po šia juosta.
  3. **Pagal Įstatymo 46 straipsnio 1 dalį, negavus elektroninių ryšių infrastruktūros savininko ar valdytojo pritarimo (derinimo) projektui ar numatomai veiklai, elektroninių ryšių tinklų elektroninių ryšių infrastruktūros apsaugos zonose draudžiama:**
     1. statyti, rekonstruoti, griauti statinius ir įrengti, išardyti įrenginius;
     2. pilti druskas (išskyrus atvejus, kai druska barstomi keliai), sandėliuoti pašarus, trąšas, chemines ir kitas medžiagas, išskyrus medžiagas, skirtas elektroniniųryšių tinklų elektroninių ryšių infrastruktūros statybos darbams vykdyti;
     3. vykdyti tiesioginius žemės gelmių geologinius tyrimus, kasybos, sprogdinimo darbus;
     4. keisti žemės paviršiaus altitudes daugiau kaip 0,3 metro (kasti gruntą arba užpilti papildomą grunto sluoksnį) ar vykdyti požeminius darbus;
     5. dirbti smūginiais ir (ar) vibraciją sukeliančiais mechanizmais;
     6. naudoti ugnį ir atlikti ugnies darbus;
     7. sodinti ir auginti želdinius (išskyrus žolinius augalus);
     8. statyti ir (ar) įrengti visų rūšių transporto priemonių ir (ar) mechanizmų stovėjimo ir saugojimo aikšteles.

\_\_\_\_\_\_\_\_\_\_\_\_\_\_\_\_\_\_\_\_\_\_\_